**Ministru kabineta noteikumu** **“Grozījumi Ministru kabineta 2001. gada 28. augusta noteikumos Nr. 384 “Bīstamu vielu uzglabāšanas rezervuāru tehniskās uzraudzības kārtība”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts pēc Ekonomikas ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2001. gada 28. augusta noteikumi Nr. 384 “Bīstamu vielu uzglabāšanas rezervuāru tehniskās uzraudzības kārtība” (turpmāk – Noteikumi Nr. 384) nosaka prasības, kas jāievēro šo noteikumu 3. punktā minēto vielu glabāšanai projektētu un stacionāri uzstādītu rezervuāru un to grupu (turpmāk – rezervuāri) valdītājiem, apkalpojošajam personālam un juridiskajām personām, lai, lietojot attiecīgās iekārtas vai tās uzstādot, remontējot, veicot to tehnisko apkopi, rekonstrukciju un tehniskās pārbaudes, neradītu draudus cilvēku dzīvībai, veselībai, īpašumam un videi, kā arī nosaka rezervuāru tehniskās uzraudzības kārtību.  Noteikumu Nr. 384 prasības attiecas uz rezervuāriem, kuros noteiktos daudzumos uzglabā šādas vielas:  - vielas, kuras saskaņā ar normatīvajiem aktiem par ķīmisko vielu klasifikāciju noteiktas kā viegli uzliesmojoši, sprādzienbīstami un īpaši viegli uzliesmojoši šķidrumi, gāzes un to maisījumi;  - dīzeļdegvielu, šķidro kurināmo un degtspējīgus šķidrumus, kas saskaņā ar normatīvajiem aktiem par ķīmisko vielu klasifikāciju noteiktas kā uzliesmojoši šķidrumi;  - vielas, kuras saskaņā ar normatīvajiem aktiem par ķīmisko vielu klasifikāciju noteiktas kā ļoti toksiski, toksiski, kaitīgi, kodīgi, kairinoši un videi bīstami šķidrumi (izņemot notekūdeņus), gāzes un to maisījumi.  Rezervuārus atkarībā no novietojuma iedala apakšzemes un virszemes rezervuāros.  Rezervuāru tehniskās pārbaudes pēc valdītāja pieprasījuma uz līguma pamata veic akreditēta inspicēšanas institūcija pamatojoties uz Noteikumu Nr. 384 V nodaļas un piemērojamo standartu noteiktajām prasībām.  Ekonomikas ministrija ir saņēmusi informāciju no standartizācijas tehniskās komitejas LVS/STK6 “Iekārtas un darba aprīkojums” par to, ka ir pārskatīti un apstiprināti Noteikumu Nr. 384 prasību izpildei piemērojamie standarti, proti, LVS 350:2020 “Rezervuāri. Tehniskās pārbaudes to lietošanas laikā” (turpmāk – LVS 350) un LVS 1058:2020 “Virszemes vertikāli tērauda rezervuāri ar plakanu grīdu. Tehniskās pārbaudes to lietošanas laikā” (turpmāk – LVS 1058). Līdz ar to, lai rezervuāru valdītājs un inspicēšanas institūcija varētu pielietot šos piemērojamos standartus, veicot lietošanā esošajiem rezervuāriem tehniskās pārbaudes, nepieciešams veikt grozījumus Noteikumos Nr. 384. Vienlaikus Ekonomikas ministrija saņēma informāciju no SIA “Ventspils nafta” termināls”, SIA “Neste Latvija” Rīgas termināļa, SIA “ Circle K Terminal Latvia” par to, ka nepieciešams veikt grozījumus Noteikumos Nr. 384, kas ļautu pilnvērtīgi izmantot piemērojamo standartu LVS 1058 rezervuāru tehnisko pārbaužu veikšanā.  Ņemot vērā iepriekš minēto, Ekonomikas ministrija ir izstrādājusi grozījumus Noteikumos Nr. 384, tādejādi pilnveidojot normatīvo regulējumu, kas uzlabos ar rezervuāriem veicamās darbības gan no rezervuāru valdītāju puses, gan no inspicēšanas institūcijas puses, kas nodrošina rezervuāru tehniskās pārbaudes.  Noteikumu projekta 8.1 1. apakšpunktā redakcionāli precizēts, ka inspicēšanas institūcija ir akreditēta saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, kā arī Noteikumu projekta 8. un 8.2 punktā precizēti standartizācijas pamatprincipi.  Rezervuāru valdītāja pienākums ir nodrošināt, lai savlaicīgi rezervuāriem tiktu veiktas kārtējās tehniskās pārbaudes. Kā rezultātā inspicēšanas institūcija pēc valdītāja pieprasījuma rezervuāriem veic pirmreizējo tehnisko pārbaudi, kārtējās tehniskās pārbaudes (pilnā vai daļējā), kā arī ārpuskārtas tehniskās pārbaudes. Tādēļ Noteikumu projektā precizēta 34. punkta redakcija un svītrots 35. punkts.  Noteikumu projektā tiek svītrots 36., 37., 38. un 39. punkts, jo normatīvajā regulējumā nav nepieciešams dublēt normas, kas jau noteikts piemērojamos standartos attiecībā uz rezervuāru tehniskajām pārbaudēm.  Rezervuāru valdītājs pirms rezervuāru pilnās tehniskās pārbaudes nodrošina tā atbrīvošanu no glabājamās vielas un attīrīšanu no nogulsnēm līdz tīrības pakāpei, kas ļauj veikt iekšējo virsmu apsekošanu, kā arī ekspertiem jāiepazīstas ar iekšējās vides piemērotību drošai un veselības nekaitīgai darba veikšanai, veicot vides gaisa kvalitātes mērījumus vai iepazīstoties ar valdītāja organizēto mērījumu rezultātiem. Inspicēšanas institūcijas ir saskarušās ar situācijām, ka valdītājs pirms tehniskās pārbaudes rezervuāru iekšpusi neatbrīvo no glabājamās vielas, līdz ar to Noteikumu projektā precizēta 42. punkta redakcija.  Virszemes vertikālā tērauda rezervuāru valdītājam ir iespējams izvēlēties, vai tehnisko pārbaudi veikt pamatojoties uz piemērojamo standartu LVS 350 vai LVS 1058 un atkarībā no tā, kāds standarts tiek piemērots tehnisko pārbaužu veikšanā, ir atkarīgs nākamais tehniskās pārbaudes termiņš. Gadījumā, ja valdītājs izvēlas tehnisko pārbaudi veikt saskaņā ar LVS 1058, tad rezervuāra nākamo tehniskās pārbaudes termiņu aprēķina atkarībā no rezervuāra lietošanas apstākļiem, tehniskā stāvokļa un veiktās tehniskās pārbaudes apjoma, kas var atšķirties no Noteikumu projekta 2. pielikuma 3. punkta tabulā noteiktajiem tehniskās pārbaudes termiņiem. Līdz ar to, Noteikumu projektā 2. pielikums papildināts ar 5. punktu par rezervuāru nākamo tehniskās pārbaudes termiņiem. Turklāt inspicēšanas institūcija aprēķināto tehniskās pārbaudes termiņu atzīmē bīstamo iekārtu reģistrā un rezervuāru valdītājs inspicēšanas institūcijas izsniegtos aprēķinus pievieno rezervuāru lietošanas dokumentācijai. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Patērētāju tiesību aizsardzības centrs |
| 4. | Cita informācija |  |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz rezervuāru valdītājiem, akreditētām inspicēšanas institūcijām, kā arī tirgus uzraudzības institūciju – Patērētāju tiesību aizsardzības centru. |
| 2. | Tiesiskā regulējuma ietekme uz tautsaimniecību un administratīvo slogu | Rezervuāru valdītājiem un inspicēšanas institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4. 1 apakšpunktā, proti, sabiedrības pārstāvjiem tika dota iespēja rakstiski sniegt viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | 2021. gada 12. aprīlī Noteikumu projekts kopā ar sākotnējās ietekmes novērtējuma ziņojumu (anotāciju) tika publicēts Ekonomikas ministrijas tīmekļa vietnē: <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas tīmekļa vietnē: <https://www.mk.gov.lv/content/ministru-kabineta-diskusiju-dokumenti>, aicinot sabiedrību izteikt savu rakstisku viedokli. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretārs E. Valantis

Matēviča 67013066,

Inese.Matevica@em.gov.lv